স্টাফ রিপোর্টার ॥ হবিগঞ্জ সদর উপজেলার আনন্দপুর গ্রামে বৈরাগী খাল এলাকায় গাফলা খেলা নিয়ে দুই দল জুয়ারীর মাঝে সংঘর্ষ হয়েছে। এতে অনন্ত ৫ জন আহত হয়েছে। গতকাল শুক্রবার রাত ৮টায় এ সংঘর্ষের ঘটনা ঘটে। আহত সুত্রে জানা যায় ওই এলাকায় বেশ কয়েকটি দোকান রয়েছে এসব দোকানে গাফলা, লুডু ও খেরাম খেলার নামে প্রতিদিন হাজার হাজার টাকার জুয়া খেলা হয়। গতকাল গাফলা খেলার টাকা নিয়ে আলমগীর ও মারাজ মিয়ার মাঝে বাকবিতন্ডা হয়। এক পর্যায়ে উভয় পক্ষের মাঝে সংঘর্ষ হয়। এতে আলমগীর ও মারাজ মিয়াসহ ৫ জন আহত হয়। তাদেরকে হবিগঞ্জ সদর হাসপাতালে চিকিৎসা দেওয়া হয়েছে।